ประกาศธนาคารแห่งประเทศไทย เรื่อง หลักเกณฑ์และวิธีการในการบันทึกบัญชีเกี่ยวกับการซื้อขายหลักทรัพย์สำหรับบริษัทหลักทรัพย์
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง หลักเกณฑ์และวิธีการในการบันทึกบัญชี
เกี่ยวกับการซื้อขายหลักทรัพย์
สำหรับบริษัทหลักทรัพย์
--------------------

 อาศัยอำนาจตามความในมาตรา
๔๖ แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ ธนาคารแห่งประเทศไทย
ออกประกาศกำหนดหลักเกณฑ์และวิธีการในการบันทึกบัญชีเกี่ยวกับการซื้อขายหลักทรัพย์
สำหรับบริษัทหลักทรัพย์
ด้วยความเห็นชอบของรัฐมนตรีว่าการกระทรวงการคลัง ดังต่อไปนี้

 ข้อ ๑
ในการกระทำการเป็นนายหน้าซื้อขายหลักทรัพย์ ให้บริษัทหลักทรัพย์ถือ
ปฏิบัติดังต่อไปนี้
 (๑)
เมื่อมีบุคคลใดมอบหมายให้บริษัทหลักทรัพย์ซื้อขายหลักทรัพย์ใดในราคา
เดียวหรือหลายราคา และบริษัทหลักทรัพย์ได้ซื้อหลักทรัพย์ให้
โดยบุคคลดังกล่าวมิได้ชำระ
เงินสดเต็มราคาหลักทรัพย์ในวันที่ซื้อหลักทรัพย์นั้น
ให้บริษัทหลักทรัพย์บันทึกบัญชีการซื้อ
ขายหลักทรัพย์ให้ครบถ้วนและตรงต่อความเป็นจริงไม่ช้ากว่าวันทำการถัดไปจากวันที่ได้ซื้อ
หลักทรัพย์นั้น
 (๒) เมื่อบุคคลใน (๑)
มอบหมายให้บริษัทหลักทรัพย์ขายหลักทรัพย์ที่ได้ซื้อมา
ตาม (๑) ในราคาเดียวหรือหลายราคา
และบริษัทหลักทรัพย์ได้ขายหลักทรัพย์ดังกล่าวแล้ว ให้
บริษัทหลักทรัพย์บันทึกบัญชีการขายหลักทรัพย์นั้นให้ครบถ้วนและตรงต่อความเป็นจริง
ไม่ช้า
กว่าวันทำการถัดไปจากวันที่ได้ขายหลักทรัพย์นั้น
 ในการบันทึกบัญชีตามวรรคหนึ่ง
ให้บริษัทหลักทรัพย์นำเอาราคาที่ได้ซื้อตาม 
(๑) มาหักบัญชีกับราคาที่ได้ขายไป
 (๓) เมื่อบุคคลใน (๑)
มอบหมายให้บริษัทหลักทรัพย์ซื้อหลักทรัพย์ที่ได้ขายไปนั้น
อีกในราคาเดียวหรือหลายราคา
และบริษัทหลักทรัพย์ได้ซื้อหลักทรัพย์ให้โดยบุคคลดังกล่าวมิได้
ชำระเงินสดเต็มราคาหลักทรัพย์ในวันที่ซื้อหลักทรัพย์นั้น
ให้บริษัทหลักทรัพย์บันทึกบัญชีการซื้อ
หลักทรัพย์ดังกล่าวให้ครบถ้วนและตรงต่อความเป็นจริง
ไม่ช้ากว่าวันทำการถัดไปจากวันที่ได้ซื้อ
หลักทรัพย์นั้นและบริษัทหลักทรัพย์จะบันทึกบัญชีโดยการนำเอาราคาที่ซื้อใหม่นี้หักบัญชีกับราคา
ขายตาม (๒) แทนการหักบัญชีตามที่ระบุไว้ใน (๒) วรรคสอง
มิได้

 ข้อ ๒
ความในข้อ ๑ ให้ใช้บังคับแก่การซื้อขายหลักทรัพย์เพื่อเป็นกรรมสิทธิ์ของ
บริษัทหลักทรัพย์เองและการขายหลักทรัพย์ที่เป็นกรรมสิทธิ์ของบริษัทหลักทรัพย์เองด้วยโดย
อนุโลม
 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ประกาศ
ณ วันที่ ๒๙ พฤษภาคม ๒๕๒๒
 
เสนาะ อูนากูล
 
ผู้ว่าการธนาคารแห่งประเทศไทย

[รก.๒๕๒๒/๙๗/๗พ/๑๖ มิถุนายน ๒๕๒๒]

 พุทธชาด/พิมพ์
 ๗
ตุลาคม ๒๕๒๒
 A+B
(C)